इस चुनाव में सवाल केवल यही है कि अतिरिक्त वोट अतिरिक्त सीटों में बदल सकती है या नहीं. वर्तमान में बीजेपी ओडिशा में अपनी ताकत बढ़ाती हुई दिख रही है, लेकिन बंगाल में नहीं. बंगाल में बीजेपी वामदलों को पछाड़कर दूसरे नंबर पर आ सकती है, लेकिन अभी वह ममता बनर्जी के एकाधिकार को चुनौती देने में पीछे है. असम में बीजेपी और अधिक नहीं बढ़ सकती, लेकिन यह उत्तर पूर्व के पहाड़ी राज्यों में कुछ और सीटें जीत सकती है. कुल मिलाकर बीजेपी इस क्षेत्र से 20 सीटें जीत सकती है.

क्षेत्रीय दलों के कारण उभार

यशवंत देशमुख (वाईडी) : निष्कर्ष से सहमत हूं, इस महीने के ताजा अनुमान बताते हैं कि इस क्षेत्र में बीजेपी को 24 सीटों का फायदा हो रहा है. यादव जो 20 अतिरिक्त सीटें बता रहे हैं उससे बहुत दूर यह (अनुमान) नहीं है, इसके लिए विस्तृत विवरण के साथ मैं पूर्वी क्षेत्र के हर राज्य का डाटा रख रहा हूं. प्रो. यादव ने यह कहते हुए कि बीजेपी पूर्वी भारत में महत्वपूर्ण ताकत बन रही है, बहुत ही महत्वपूर्ण सवाल उठाया है. बीजेपी के पक्ष में पूर्वी जोन में वोटों की जबरदस्त बढ़ोतरी के बावजूद उनका संदेह बिल्कुल सही है कि सीटों के रूप में वैसा उछाल सीट तालिका में शायद ही दिखेगा.